title: A Tanács (EU) 2016/2038 határozata (2016. november 11.) az ENSZ Európai Gazdasági Bizottságának adott bizottságaiban az ENSZ 7., 16., 37., 44., 45., 46., 48., 53., 78., 80., 83., 86., 87., 99., 105., 107., 110., 121., 128. és 129. számú előírásának módosításaira irányuló javaslatokkal, a nehéz tehergépjárművekbe a motor vegyes üzeművé alakítása céljából utólagosan beszerelhető rendszerekről szóló ENSZ-előírásra irányuló javaslattal, az ENSZ 15. és 16. számú globális műszaki előírásának módosításaira irányuló javaslatokkal, az ENSZ-nek a két- vagy háromkerekű gépjárművek kibocsátásainak, illetve fedélzeti diagnosztikai rendszerének mérési eljárására vonatkozó két globális műszaki előírására irányuló javaslatokkal, és a fényforrás-kategóriákra vonatkozó egységes előírásokról szóló határozatra (R.E.4) irányuló javaslattal kapcsolatban az Európai Unió által képviselendő álláspont meghatározásáról

text:
               22.11.2016

               HU

               Az Európai Unió Hivatalos Lapja

               L 314/14

         A TANÁCS (EU) 2016/2038 HATÁROZATA
   (2016. november 11.)
   az ENSZ Európai Gazdasági Bizottságának adott bizottságaiban az ENSZ 7., 16., 37., 44., 45., 46., 48., 53., 78., 80., 83., 86., 87., 99., 105., 107., 110., 121., 128. és 129. számú előírásának módosításaira irányuló javaslatokkal, a nehéz tehergépjárművekbe a motor vegyes üzeművé alakítása céljából utólagosan beszerelhető rendszerekről szóló ENSZ-előírásra irányuló javaslattal, az ENSZ 15. és 16. számú globális műszaki előírásának módosításaira irányuló javaslatokkal, az ENSZ-nek a két- vagy háromkerekű gépjárművek kibocsátásainak, illetve fedélzeti diagnosztikai rendszerének mérési eljárására vonatkozó két globális műszaki előírására irányuló javaslatokkal, és a fényforrás-kategóriákra vonatkozó egységes előírásokról szóló határozatra (R.E.4) irányuló javaslattal kapcsolatban az Európai Unió által képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 114. cikkére, összefüggésben a 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               A 97/836/EK tanácsi határozat (1) értelmében az Unió csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: az 1958. évi felülvizsgált megállapodás).

               (2)

               A 2000/125/EK tanácsi határozat (2) értelmében az Unió csatlakozott a kerekes járművekre, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz (a továbbiakban: a párhuzamos megállapodás).

               (3)

               A 2007/46/EK európai parlamenti és tanácsi irányelv (3) a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely közigazgatási rendelkezéseket és általános műszaki előírásokat tartalmaz valamennyi új járműre, valamint azok rendszereire, alkatrészeire és önálló műszaki egységeire vonatkozóan. Az említett irányelv az 1958. évi felülvizsgált megállapodás alapján elfogadott ENSZ-előírásokat – típus-jóváhagyási követelmény formájában, vagy az uniós jogszabályok alternatívájaként – beépítette az EU-típusjóváhagyás rendszerébe. Az említett irányelv elfogadása óta egyre több ilyen ENSZ-előírás épült be az uniós jogszabályokba az EU-típusjóváhagyás keretében.

               (4)

               A tapasztalatok és a műszaki fejlődés fényében az ENSZ 7., 16., 37., 44., 45., 46., 48., 53., 78., 80., 83., 86., 87., 99., 105., 107., 110., 121., 128. és 129. számú előírása, valamint 15. és 16. számú globális műszaki előírása által érintett egyes elemekkel vagy tulajdonságokkal kapcsolatos követelményeket a műszaki fejlődés követése céljából ki kell igazítani.

               (5)

               A nehéz tehergépjárművekbe a motor vegyes üzeművé alakítása céljából utólagosan beszerelhető rendszerek (HDDF-ERS) jóváhagyására vonatkozó egységes rendelkezések meghatározása céljából új ENSZ-előírást kell elfogadni.

               (6)

               A két- vagy háromkerekű gépjárművek kibocsátásainak, illetve fedélzeti diagnosztikai rendszerének mérési eljárására vonatkozó egységes műszaki rendelkezések meghatározása céljából két új globális műszaki ENSZ-előírást kell elfogadni.

               (7)

               A fényforrás-kategóriákra vonatkozó egységes előírások meghatározása céljából új határozatot (R.E.4) kell elfogadni.

               (8)

               Helyénvaló meghatározni az ENSZ EGB releváns bizottságaiban, nevezetesen az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az ENSZ szabályozási eszközök elfogadásával kapcsolatban az Unió által képviselendő álláspontot,

         ELFOGADTA EZT A HATÁROZATOT:
   1. cikk
   A 2016. november 14–20-i időszakban az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban az Unió által képviselendő álláspont az, hogy az e határozat mellékletében felsorolt javaslatokat meg kell szavazni.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. november 11-én.

            a Tanács részéről

            az elnök

         P. ŽIGA

      (1)  A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához („1958. évi felülvizsgált megállapodás”) való csatlakozásáról (HL L 346., 1997.12.17., 78. o.).

      (2)  A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.).

      (3)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).

      MELLÉKLET

                  Napirendi pont címe

                  Dokumentum hivatkozási száma

                  Javaslat a 7. számú ENSZ-előírás 02. módosítássorozatának 25. kiegészítésére (helyzetjelző, fék- és méretjelző lámpák)

                  ECE/TRANS/WP.29/2016/75

                  Javaslat a 16. számú ENSZ-előírás 06. módosítássorozatának 8. kiegészítésére (biztonsági övek, ISOFIX és i-Size)

                  ECE/TRANS/WP.29/2016/98 és a WP.29-170-04 informális dokumentum

                  Javaslat a 16. számú ENSZ-előírás 07. módosítássorozatára (biztonsági övek, ISOFIX és i-Size)

                  ECE/TRANS/WP.29/2016/99

                  Javaslat a 37. számú ENSZ-előírás 03. módosítássorozatának 45. kiegészítésére (izzólámpák)

                  ECE/TRANS/WP.29/2016/76

                  Javaslat a 44. számú ENSZ-előírás 3. felülvizsgálatának 2. helyesbítésére (gyermekbiztonsági rendszerek)

                  ECE/TRANS/WP.29/2016/100

                  Javaslat a 44. számú ENSZ-előírás 04. módosítássorozatának 12. kiegészítésére (gyermekbiztonsági rendszerek)

                  ECE/TRANS/WP.29/2016/101

                  Javaslat a 44. számú ENSZ-előírás 04. módosítássorozatának 12. kiegészítésére (gyermekbiztonsági rendszerek)

                  ECE/TRANS/WP.29/2016/102

                  Javaslat a 45. számú ENSZ-előírás 01. módosítássorozatának 10. kiegészítésére (fényszórótörlők)

                  ECE/TRANS/WP.29/2016/77

                  Javaslat a 46. számú ENSZ-előírás 04. módosítássorozatának 4. kiegészítésére (közvetett látást biztosító eszközök)

                  ECE/TRANS/WP.29/2016/89

                  Javaslat a 48. számú ENSZ-előírás 04. módosítássorozatának 17. kiegészítésére (világító- és fényjelző berendezések beépítése)

                  ECE/TRANS/WP.29/2016/78

                  Javaslat a 48. számú ENSZ-előírás 05. módosítássorozatának 10. kiegészítésére (világító- és fényjelző berendezések beépítése)

                  ECE/TRANS/WP.29/2016/79

                  Javaslat a 48. számú ENSZ-előírás 06. módosítássorozatának 8. kiegészítésére (világító- és fényjelző berendezések beépítése)

                  ECE/TRANS/WP.29/2016/80

                  Javaslat az 53. számú ENSZ-előírás 01. módosítássorozatának 19. kiegészítésére (világító- és fényjelző berendezések beépítése L3 kategóriájú járművekbe)

                  ECE/TRANS/WP.29/2016/81

                  Javaslat az 53. számú ENSZ-előírás 02. módosítássorozatának 1. kiegészítésére (világító- és fényjelző berendezések beépítése L3 kategóriájú járművekbe)

                  ECE/TRANS/WP.29/2016/82

                  Javaslat a 78. számú ENSZ-előírás 04. módosítássorozatára (L kategóriájú járművek féke)

                  ECE/TRANS/WP.29/2016/114 és a GRRF-82-06 informális dokumentum

                  Javaslat a 80. számú ENSZ-előírás 03. módosítássorozatának 2. kiegészítésére (ülések teherbírása és rögzítése [buszok])

                  ECE/TRANS/WP.29/2016/103

                  Javaslat a 83. számú ENSZ-előírás 06. módosítássorozatának 8. kiegészítésére (M1 és N1 kategóriájú járművek kibocsátása)

                  ECE/TRANS/WP.29/2016/108

                  Javaslat a 83. számú ENSZ-előírás 07. módosítássorozatának 4. kiegészítésére (M1 és N1 kategóriájú járművek kibocsátása)

                  ECE/TRANS/WP.29/2016/109

                  Javaslat az 86. számú ENSZ-előírás 01. módosítássorozatára (világító- és fényjelző berendezések beépítése mezőgazdasági járművekbe)

                  ECE/TRANS/WP.29/2016/83

                  Javaslat a 87. számú ENSZ-előírás 18. kiegészítésére (nappali menetjelző lámpák)

                  ECE/TRANS/WP.29/2016/84

                  Javaslat a 99. számú ENSZ-előírás eredeti változatának 12. kiegészítésére (gázkisüléses fényforrások)

                  ECE/TRANS/WP.29/2016/85

                  Javaslat a 105. számú ENSZ-előírás 06. módosítássorozatára (veszélyes anyagok szállítására szolgáló járművek)

                  ECE/TRANS/WP.29/2016/90

                  Javaslat a 107. számú ENSZ-előírás 04. módosítássorozatának 5. kiegészítésére (városi és távolsági autóbuszok általános felépítése)

                  ECE/TRANS/WP.29/2016/91

                  Javaslat a 107. számú ENSZ-előírás 05. módosítássorozatának 6. kiegészítésére (városi és távolsági autóbuszok általános felépítése)

                  ECE/TRANS/WP.29/2016/92

                  Javaslat a 107. számú ENSZ-előírás 06. módosítássorozatának 6. kiegészítésére (városi és távolsági autóbuszok általános felépítése)

                  ECE/TRANS/WP.29/2016/93

                  Javaslat a 107. számú ENSZ-előírás 07. módosítássorozatának 1. kiegészítésére (városi és távolsági autóbuszok általános felépítése)

                  ECE/TRANS/WP.29/2016/94

                  Javaslat a 110. számú ENSZ-előírás 01. módosítássorozatának 5. kiegészítésére (CNG- és LNG-üzemű járművek)

                  ECE/TRANS/WP.29/2016/95

                  Javaslat a 121. számú ENSZ-előírás 9. kiegészítésére (kezelőszervek, visszajelző lámpák és kijelzők jelölése)

                  ECE/TRANS/WP.29/2016/96

                  Javaslat a 121. számú ENSZ-előírás 01. módosítássorozatának 1. kiegészítésére (kezelőszervek, visszajelző lámpák és kijelzők jelölése)

                  ECE/TRANS/WP.29/2016/97

                  Javaslat a 128. számú ENSZ-előírás eredeti változatának 6. kiegészítésére (világító diódás [LED-es] fényforrások)

                  ECE/TRANS/WP.29/2016/86

                  Javaslat a 129. számú ENSZ-előírás 2. helyesbítésére (megerősített gyermekbiztonsági rendszerek)

                  ECE/TRANS/WP.29/2016/104

                  Javaslat a 129. számú ENSZ-előírás 5. kiegészítésére (megerősített gyermekbiztonsági rendszerek)

                  ECE/TRANS/WP.29/2016/105

                  Javaslat a 129. számú ENSZ-előírás 01. módosítássorozatának 1. kiegészítésére (megerősített gyermekbiztonsági rendszerek)

                  ECE/TRANS/WP.29/2016/106

                  Javaslat a 129. számú ENSZ-előírás 02. módosítássorozatára (megerősített gyermekbiztonsági rendszerek)

                  ECE/TRANS/WP.29/2016/107

                  Javaslat nagy teljesítményű dízelmotorokba és járművekbe a motor vegyes üzeművé alakítása céljából utólagosan beszerelhető rendszerek (HDDF-ERS) jóváhagyására vonatkozó egységes rendelkezésekről szóló új ENSZ-előírásra

                  ECE/TRANS/WP.29/2016/110

                  Javaslat a fényforrás-kategóriákra vonatkozó egységes előírásokról szóló határozat (R.E.4) tervezetére

                  ECE/TRANS/WP.29/2016/111

                  Javaslat az ENSZ 15. számú globális műszaki előírásának 1. módosítására (a könnyűgépjárművekre vonatkozó, világszinten harmonizált vizsgálati eljárások)

                  ECE/TRANS/WP.29/2016/68

                  Javaslat az ENSZ 16. számú globális műszaki előírásának 1. módosítására (gumiabroncsok)

                  ECE/TRANS/WP.29/2016/117

                  Javaslat az ENSZ új, a két- vagy háromkerekű gépjárművek fedélzeti diagnosztikai rendszerének mérési eljárására vonatkozó globális műszaki előírására

                  ECE/TRANS/WP.29/2016/112

                  Javaslat az ENSZ új, a belső égésű motorral felszerelt két- vagy háromkerekű gépjárművek kartergáz- és párolgási kibocsátásainak mérési eljárására vonatkozó globális műszaki előírására

                  ECE/TRANS/WP.29/2016/66


title: 2010/482/EU: A Tanács határozata ( 2010. július 26. ) az Európai Unió, valamint Izland és Norvégia között létrejött, a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB tanácsi határozat, valamint a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról szóló 2008/616/IB tanácsi határozat és melléklete egyes rendelkezéseinek alkalmazásáról szóló megállapodás megkötéséről

text:
               9.9.2010

               HU

               Az Európai Unió Hivatalos Lapja

               L 238/1

         A TANÁCS HATÁROZATA
   (2010. július 26.)
   az Európai Unió, valamint Izland és Norvégia között létrejött, a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB tanácsi határozat, valamint a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról szóló 2008/616/IB tanácsi határozat és melléklete egyes rendelkezéseinek alkalmazásáról szóló megállapodás megkötéséről
   (2010/482/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 82. cikke (1) bekezdésének d) pontjára és 87. cikke (2) bekezdésének a) pontjára, összefüggésben a 218. cikk (6) bekezdésének a) pontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:

               (1)

               2008. október 24-én a Tanács felhatalmazta az elnökséget, hogy – a Bizottság támogatásával – tárgyalásokat kezdjen az Európai Unió, valamint Izland és Norvégia között létrejött, a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB tanácsi határozat, valamint a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról szóló 2008/616/IB tanácsi határozat és melléklete egyes rendelkezéseinek alkalmazásáról szóló megállapodásról („a megállapodás”).

               (2)

               A 2009. szeptember 21-i 2009/1023/IB tanácsi határozattal (1) összhangban a megállapodást – annak megkötésére figyelemmel – 2009. november 30-án aláírták.

               (3)

               A megállapodás 8. cikkének megfelelően ennek egyes rendelkezéseit az aláírás időpontjától ideiglenesen alkalmazzák.

               (4)

               A megállapodást még nem kötötték meg. A Lisszaboni Szerződés 2009. december 1-jei hatálybalépését követően a megállapodás megkötése céljából az Unió által követendő eljárásokat az Európai Unió működéséről szóló szerződés 218. cikke szabályozza.

               (5)

               A megállapodást jóvá kell hagyni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló jegyzőkönyv 3. cikkével összhangban e két tagállam bejelentette azon szándékát, hogy részt vesz e határozat elfogadásában.

               (7)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkével összhangban Dánia nem vesz részt e határozat elfogadásában, és az rá nézve nem kötelező, illetve nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió, valamint Izland és Norvégia között létrejött, a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB tanácsi határozat, valamint a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló 2008/615/IB határozat végrehajtásáról szóló 2008/616/IB tanácsi határozat és melléklete egyes rendelkezéseinek alkalmazásáról szóló megállapodást (2) („a megállapodás”) az Unió nevében a Tanács jóváhagyta.
   2. cikk
   A Tanács elnöke felhatalmazást kap, hogy kijelölje a megállapodás 8. cikke (1) bekezdésében előírt értesítés Unió nevében történő megtételére jogosult személy(eke)t annak érdekében, hogy jogilag kötelezze az Uniót (3).
   3. cikk
   Ez a határozat az elfogadásának napján lép hatályba.
   4. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2010. július 26-án.

            a Tanács részéről

            az elnök

         S. VANACKERE

      (1)  HL L 353., 2009.12.31., 1. o.

      (2)  HL L 353., 2009.12.31., 3. o.

      (3)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való kihirdetéséről.